pak
టి20 సిరీస్‌ పాక్‌ కైవసం
పోర్ట్‌ ఆఫ్‌ స్పెయిన్‌: వెస్టిండీస్‌తో జరిగిన నాలుగు టి20 సిరీస్‌ను 3-1తో పాకిస్థాన్‌ కైవసం చేసు కుంది.చివరి మ్యాచ్‌లో విండీస్‌ను 7 వికెట్ల తేడాతో చిత్తు చేసి సిరీస్‌ దక్కించుకుంది.టాస్‌ ఓడి ముందుగా బ్యాటింగ్‌ చేసిన వెస్టిండీస్‌ నిర్ణీత 20ఓవర్లలో 8 వికెట్లకు నష్టపోయి 124 పరుగులు చేసింది.పాక్‌ బౌలర్లు కట్టుదిట్టంగా బౌలింగ్‌ చేయడంతో విండీస్‌ తక్కువ స్కోరుకే పరిమితమైంది.వాల్టన్‌ 40 పరుగులు,బ్రాత్‌ వైట్‌ 37 పరుగులు,శామ్యూల్స్‌ 22 పరుగులు మాత్రమే రెండంకెలస్కోరు చేశారు.మిగతా ఆటగాళ్లు విఫలయమ్యారు. పాక్‌ బౌలర్లలో హసన్‌ అలీ 4 ఓవర్లు వేసి 12 పరుగులు మాత్రమే ఇచ్చి 2 వికెట్లు తీసుకు న్నాడు.
రెండు మేడిన్‌ ఓవర్లు వేశాడు.షదబ్‌ఖాన్‌ 16 పరుగులిచిచ 2 వికెట్లు తీశాడు.125 పరుగులు టార్గెట్‌ను పాకిస్థాన్‌ 3 వికెట్లు కో ల్పోయి చేధించింది.19 ఓవర్లలో 3 వికెట్లు నష్టపోయి 127 పరుగులు సాధించింది. ఆహ్మద్‌ షెహజాద్‌ 53 పరుగులు,కమ్రాన్‌ అక్మల్‌ 20 పరుగులు బాబర్‌ అజామ్‌ 38 పరుగులతో సత్తా చాటారు. హసన్‌ అలీకి మ్యాన్‌ ఆఫ్‌ ది మ్యాచ్‌ అవార్డు దక్కింది.షదబ్‌ ఖాన్‌ మ్యాచ్‌ ఆఫ్‌ ది సిరీస్‌ అందుకున్నాడు.